Αθήνα, 2 Οκτωβρίου 2023

**Ανακοίνωση του Υπουργείου Εργασίας και Κοινωνικής Ασφάλισης για την αναστολή συμβάσεων εργασίας εργαζομένων σε πυρόπληκτες και πλημμυροπαθείς επιχειρήσεις και στον κλάδο της Γουνοποιίας.**

Το Υπουργείο Εργασίας και Κοινωνικής Ασφάλισης εξέδωσε σήμερα, Δευτέρα 2 Οκτωβρίου 2023 ανακοίνωση για την **εφαρμογή του μέτρου της αναστολής συμβάσεων εργασίας εργαζομένων πυρόπληκτων και πλημμυροπαθών επιχειρήσεων** καθώς και για την **εφαρμογή του μέτρου της αναστολής συμβάσεων εργασίας στον κλάδο της Γουνοποιίας.**

**Ειδικότερα,**

Το ΠΣ ΕΡΓΑΝΗ είναι διαθέσιμο για την υποβολή δηλώσεων αναστολής συμβάσεων εργασίας των εργαζομένων τους **για τον μήνα Οκτώβριο 2023**, στις επιχειρήσεις –εργοδότες που ανήκουν στις περιοχές που επλήγησαν από τις: **i) πυρκαγιές Ιουλίου και Αυγούστου και ii) πλημμύρες του Σεπτεμβρίου**, ως εξής:

- **Εντός της προθεσμίας** **από 10/10/2023 έως και 16/10/2023** υποβάλλονται υπεύθυνες δηλώσεις για εργαζόμενους σε αναστολή συμβάσης εργασίας που μπορεί να αφορούν όλο τον μήνα ή διαστήματα αυτού.

- **Από 17/10/2023** και μέχρι το τέλος του μήνα **ισχύει η προαναγγελία της αναστολής**.

**Επίσης,**

**Παρατείνεται έως 31/12/2023** το μέτρο της αναστολής των συμβάσεων εργασίας εργαζομένων σε επιχειρήσεις που δραστηριοποιούνται στον κλάδο της Γουνοποιίας που πλήττονται από τις συνέπειες του πολέμου στην Ουκρανία, που υλοποιείται από τον Ιούλιο 2022 έως και Σεπτέμβριο 2023, με τους ίδιους όρους και προϋποθέσεις σύμφωνα με την αριθμ. 67806/19-7-2022 (Β΄3796) ΚΥΑ, όπως ισχύει.

*Επισυνάπτεται η σχετική ανακοίνωση*